Luettelo maailmanlopun päivämääristä
Menneisyys

| Päiväys | Ennustuksen esittäjä | Kuvaus | Viite |
| --- | --- | --- | --- |
| n. 2800 eaa. | Assyrialaiset | Assyrialaiseen noin vuodelta 2800 eaa. peräisin olevaan savitauluun oli kaiverrettu sanat: "Meidän maamme rappeutuu näinä viimeisinä päivinä. On olemassa merkkejä, joiden mukaan maailma on nopeasti lähenemässä loppuaan. Lahjonta ja korruptio ovat yleisiä." |  |
| 634 eaa. | Roomalaiset | Monet roomalaiset pelkäsivät, että kaupunki tuhoutuisi 120. vuonna sen perustamisesta. Myytin mukaan kaksitoista kotkaa olisivat paljastaneet Romulukselle mystisen, Rooman elinikää kuvaavan numeron, ja monet roomalaiset epäilivät jokaisen kotkan kuvaavan kymmentä vuotta. |  |
| 389 eaa. | Roomalaiset | Jotkut roomalaiset uskoivat Romulukselle paljastetun mystisen numeron kuvaavan vuodessa olevien päivien määrää, joten he olettivat Rooman tuhoutuvan noin 365 AUC (389 eaa.) |  |
| 66–70 jaa. | Essealaiset | Juutalaisen askeetikkolahkon uskotaan nähneen juutalaisten roomalaisia vastaan vuosina 66–70 tapahtuneen kapinoinnin olleen viimeinen lopunajan taistelu. |  |
| 100-luku | Montanolaisuus | Vuonna 156 perustetun montanolaisuus-liikkeen jäsenet ennustivat Jeesuksen palaavan maan päälle joskus heidän omana elinaikanaan. |  |
| 247 | Useat kristityt | Tänä vuonna roomalainen hallinto kasvatti kristittyihin kohdistunutta sortoa niin voimakkaasti, että monet kristityt uskoivat maailmanlopun saapuneen. |  |
| 365 | Hilarius Poitierslainen | Ilmoitti maailman loppuvan tänä vuonna. |  |
| 375–400 | Martinus Toursilainen | Lausui maailman loppuvan ennen vuotta 400. Kirjoitus: "Ei ole mitään epäilystä, etteikö Antikristus olisi jo syntynyt." |  |
| 500 | Hippolytos Roomalainen, Sextus Julius Africanus, Irenaeus | Kaikki kolme ennustivat Jeesuksen palaavan vuonna 500. |  |
| 6. huhtikuuta 793 | Beatus Liébanalainen | Espanjalainen munkki ennusti tänä päivänä Kristuksen toisen tulemisen ja maailmanlopun joukolle ihmisiä. |  |
| 799–806 | Gregorius Toursilainen | Laski maailmanlopun tapahtuvat vuosien 799 ja 806 välillä. |  |
| 800 | Sextus Julius Africanus | Sextus Julius Africanus muutti tuomiopäivän vuoteen 800. |  |
| 848 | Thiota | Julisti maailman loppuvan tänä vuonna. |  |
| 992–995 | Useat kristityt | Pitkäperjantai sattui samalle päivälle Marian ilmestyspäivän kanssa; tämän oli jo pitkään uskottu olevan tapahtuma, joka seuraavan kolmen vuoden sisällä toisi esiin Antikristuksen ja tämän myötä myös maailmanlopun. |  |
| 1. tammikuuta 1000 | Sylvester II | Useat eurooppalaiset kristityt, mukaan lukien Sylvester II, olivat ennustaneet maailmanlopun tälle päivälle |  |
| 1033 | Useat kristityt | Jotkut uskoivat tämän olevan Jeesuksen kuoleman ja ylösnousemuksen tuhannes vuosipäivä, ja hänen toista tulemistaan odotettiin. |  |
| 1184 | Useat kristityt | Useat kristityt profeetat ennustivat Antikristuksen saapuvan vuonna 1184. |  |
| 1186 | John Toledolainen | Ennusti useiden planeettojen sijainnin perusteella maailmanlopun vuodelle 1186. |  |
| 1260 | Joachim Fiorelainen | Italialainen mystikko päätteli Tuhatvuotisen valtakunnan saavan alkunsa vuosien 1200 ja 1260 välillä. |  |
| 1284 | Innocentius III | Paavi Innocentius III ennusti maailman loppuvan 666 vuotta Islamin nousun jälkeen. |  |
| 1290 | Joachimilaiset | Joachim Fiorelaisen vuoden 1260 ennusteen epäonnistuttua hänen seuraajansa siirsivät maailmanlopun ennustuksensa vuodeksi 1290. |  |
| 1335 | Joachimilaiset | Toinen Joachim Fiorelaisen ennustuksen uudelleen arvioitu päivä. |  |
| 1346–1351 | Useat eurooppalaiset | Monet tulkitsivat mustan surman leviämisen Euroopassa lopunajan merkiksi. |  |
| 1370 | Jean de Roquetaillade | Antikristus saapuisi vuonna 1366 ja Tuhatvuotinen valtakunta alkaisi joko vuonna 1368 tai 1370. |  |
| 1378 | Arnaldus de Villa Nova | Tämä Joachim Fiorelaisen seuraaja kirjoitti, että Antikristus saapuisi tänä vuonna |  |
| 1504 | Sandro Botticelli | Uskoi elävänsä Vihan ja ahdistuksen aikaa, ja että Tuhatvuotinen valtakunta alkaisi kolmen ja puolen vuoden sisällä vuodesta 1500. |  |
| 1. helmikuuta 1524 | Astrologit | Ennustivat edellisessä kesäkuussa tehtyjen laskelmien perusteella maailman loppuvan Lontoossa alkavan tulvan seurauksena. |  |
| 20. helmikuuta 1524 | Johannes Stöffler | Astrologi Johannes Stöffler piti planeettojen ryhmittymistä kalojen tähtimerkkiin merkkinä tuhatvuotisesta valtakunnasta. |  |
| 1525 | Thomas Müntzer | Anabaptisti Thomas Müntzerin mukaan tuhatvuotinen valtakunta alkaisi tänä vuonna. |  |
| 1528 | Johannes Stöffler | Stöfflerin oikaistu päivämäärä hänen 1524 ennustuksensa osoittauduttua vääräksi. |  |
| 27. toukokuuta 1528 | Hans Hut | Ennusti maailmanlopun tapahtuvan tänä päivänä. |  |
| 1533 | Melchior Hoffman | Anababtistiprofeetta Melchior Hoffman ennusti Kristuksen toisen tulemisen tapahtuvan vuonna 1533 Strasbourgissa. Hän väitti 144 000 ihmisen tulevan pelastetuiksi muun maailman tuhoutuessa tulessa. |  |
| 19. lokakuuta 1533 | Michael Stifel | Matemaatikko Michael Stifel laski tuomiopäivän alkavat kello 8:00 tänä päivänä. |  |
| 5. huhtikuuta 1534 | Jan Matthys | Jan Matthys ennusti apokalypsin tälle päivälle ja väitti vain Münsterin kaupungin selviävän siitä. |  |
| n. 1556 | Pierre d'Ailly | Ranskalainen teologi Pierre d'Ailly kirjoitti noin vuonna 1400, että 6845 vuotta ihmiskunnan historiasta oli jo kulunut, ja maailmanloppu tapahtuisi 7000. vuonna. |  |
| 1585 | Miguel Serveto | Kirjassaan The Restoration of Christianity Miguel Serveto väitti paholaisen valtakauden alkavan tässä maailmassa vuonna 325 jaa. Nikean kirkolliskokouksessa, ja kestävän 1260 vuotta, päättyen näin ollen vuonna 1585. |  |
| 1588 | Regiomontanus | Ennusti maailmanlopun tälle vuodelle. |  |
| 1600 | Martti Luther | Ennusti maailmanlopun tapahtuvan viimeistään vuonna 1600. |  |
| 1. helmikuuta 1624 | Astrologit | Samat astrologit, jotka olivat ennustaneet 1. helmikuuta 1524 maailmanlopun laskivat ensimmäisen ennustuksen epäonnistumisen jälkeen maailmanlopun uudeksi päiväksi 1. helmikuuta 1624. |  |
| 1648 | Šabbetai Tsevi | Kabbalaa käyttäen Smyrnasta, Turkista kotoisin oleva rabbi päätteli Messiaan saapuvan tänä vuonna. |  |
| 1654 | Helisaeus Roeslin | Tämä lääkäri ennusti vuonna 1572 tapahtuneen novan perusteella maailman loppuvan vuonna 1654. |  |
| 1656 | Useat kristityt | Jotkut kristityt uskoivat maailman loppuvan tänä vuonna, koska 1656 on luomisen ja Raamatun vedenpaisumuksen välillä olleiden vuosien määrä. |  |
| 1657 | Viidennen monarkian miehet | Radikaalikristittyjen ryhmä ennusti viimeisen apokalypsin taistelun ja Antikristuksen tuhon tapahtuvan vuosien 1655 ja 1657 välillä. |  |
| 1658 | Kristoffer Kolumbus | Kolumbus väitti, että maailma oli luotu vuonna 5343 eaa., ja se kestäisi 7000 vuotta. Olettaen ettei vuotta nolla lasketa, tarkoittaisi tämä maailmanlopun sijoittuvat vuoteen 1658. |  |
| 1660 | Joseph Mede | Mede väitti Antikristuksen ilmestyneen vuonna 456, ja maailmanlopun saapuvan vuonna 1660. |  |
| 1666 | Sabbatai Zevi | Epäonnistuneen vuoden 1648 ennustuksensa jälkeen Zevi laski maailman lopun uudelleen vuodelle 1666. |  |
| 1666 | Useat kristityt | Vuosiluvussa ilmenevä luku 666 herätti joissakin kristityissä taikauskoisia pelkoja maailmanlopusta. |  |
| 1673 | William Aspinwall | Tämä viidennen monarkian mies väitti tuhatvuotisen valtakunnan alkavan tänä vuonna. |  |
| 1688 | John Napier | Matemaatikko John Napier laski maailmanlopun tapahtuvan vuonna 1688 perustuen Ilmestyskirjasta tekemiinsä laskelmiin. |  |
| 1689 | Pierre Jurieu | Profeetta Pierre Jurieu ennusti tuomiopäivän tapahtuvan tänä vuonna. |  |
| 1694 | John Mason | Anglikaanipappi John Mason ennusti tuhatvuotisen valtakunnan alkavan tänä vuonna. |  |
| 1694 | Johann Heinrich Alsted | Ennusti tuhatvuotisen valtakunnan alkavan tänä vuonna. |  |
| 1694 | Johann Jacob Zimmermann | Uskoi Jeesuksen palaavan ja maailman loppuvan kyseisenä vuonna. |  |
| 1697 | Cotton Mather | Ennusti maailman loppuvan tänä vuonna. Ennustuksen osoittauduttua vääräksi hän oikaisi päivämäärää kahteen kertaan. |  |
| 1700 | John Napier | Vuoden 1688 ennustuksensa lisäksi Napier esitti maailmanlopun ennustuksensa tälle vuodelle. |  |
| 1700 | Henry Archer | Tämä viidennen monarkian mies väitti Jeesuksen toisen tulemisen tapahtuvan tänä vuonna. |  |
| 1700–1734 | Nicolaus Cusanus | Kardinaali Nicolaus Cusanus ennusti maailman loppuvan vuosien 1700 ja 1734 välillä. |  |
| 1705–1708 | Kamisardit | Kamisardiprofeetat ennustivat maailmanlopun tulevan joko vuonna 1705, 1706 tai 1708. |  |
| 1716 | Cotton Mather | Korjasi ennustuksensa vuoteen 1716, kun hänen vuoden 1697 ennustuksensa oli osoittautunut vääräksi. |  |
| 5. huhtikuuta 1719 | Jacob Bernoulli | Matemaatikko Bernoulli ennusti komeetan tuhoavan maan tänä päivänä. |  |
| 1736 | Cotton Mather | Matherin kolmas ja viimeinen ennustus maailmanlopun ajankohdaksi. |  |
| 16. lokakuuta 1736 | William Whiston | Whiston ennusti komeetan iskeytyvän maahan tänä vuonna. |  |
| 1757 | Emanuel Swedenborg | Swedenborg väitti tuomiopäivän sijoittuvan tälle vuodelle. |  |
| 1789 | Pierre d'Ailly | 1300-luvun kardinaalin mukaan Antikristus saapuisi vuonna 1789. |  |
| 1792–1794 | Shakerit | Ennustivat ensin maailman loppuvan vuonna 1792 ja sitten vuonna 1794. |  |
| 1793–1795 | Richard Brothers | Eläkkeelle jäänyt merimies ennusti tuhatvuotisen valtakunnan alkavan vuosien 1793 ja 1795 välillä. Hänet määrättiin lopulta mielisairaalaan. |  |
| 19. marraskuuta 1795 | Nathaniel Brassey Halhed | Kampanjoidessaan Richard Brothersin vapautuksen puolesta Halhead julisti maailman loppuvan 19. marraskuuta 1795. |  |
| 1805 | Christopher Love | Prebysteriaanipappi ennusti maailman tuhoutuvan maanjäristyksessä 1805. Tätä seuraisi ikuisen rauhan aika, jolloin jokainen ihminen tuntisi Jumalan. |  |
| 1806 | The Prophet Hen of Leeds | Vuonna 1806 Leedsissä, Englannissa kana alkoi munia munia, joihin oli kirjoitettu lause: "Kristus on tulossa". Ennen pitkää tapaus osoitettiin huijaukseksi. |  |
| 25. joulukuuta 1814 | Joanna Southcott | 64-vuotias itsejulistautunut profeetta väitti olevansa raskaana ja lapsen olevan Kristuksen lapsi. Hänen mukaansa lapsi syntyisi joulupäivänä 1814. Southcott kuitenkin kuoli ennustuksensa toteutumispäivänä, ja hänelle tehty ruumiinavaus osoitti ettei hän ollut raskaana. |  |
| 1836 | John Wesley | Metodismin perustaja John Wesley ennusti tuhatvuotisen valtakunnan alkavan vuonna 1836. |  |
| 1843 | Harriet Livermore | Ensimmäinen kahdesta vuodesta, joina saarnaaja ennusti maailman loppuvan. |  |
| 28. huhtikuuta 1843 | Milleristit | Vaikka liikkeen johto ei virallistesti tukenut näkemystä, uskoivat monet milleristit Jeesuksen toisen tulemisen tapahtuvat tänä päivänä. |  |
| 31. joulukuuta 1843 | Milleristit | Useat milleristit odottivat Jeesuksen palaavan vuoden 1843 lopussa. |  |
| 21. maaliskuuta 1844 | William Miller | Miller ennusti Kristuksen palaavan tänä päivänä. |  |
| 22. lokakuuta 1844 | William Miller | Kun Kristus ei palannut 21. maaliskuuta 1844, Miller korjasi ennustuksensa 22. lokakuuta 1844, väittäen tehneensä aikaisemmin virhelaskelman. Molempien ennustusten osoittauduttua vääriksi seurasi Suuri pettymys. |  |
| 1847 | Harriet Livermore | Saarnaajan toinen maailmanlopun ennustus. |  |
| 7. elokuuta 1847 | George Rapp | Harmony Societyn perustaja George Rapp saarnasi Jeesuksen palaavan hänen elinaikanaan. Hän piti kiinni ennustuksestaan vielä kuolinvuoteellaan 7. elokuuta 1847. |  |
| 1853–1856 | Useat | Monet ihmiset uskoivat Krimin sodan olevan Harmageddonin taistelu. |  |
| 1862 | John Cumming | Skottilainen pappismies John Cumming väitti vuonna 1862 tulevan kuluvaksi 6000 vuotta luomisesta, ja maailma tulisi silloin päättymään. |  |
| 1863 | John Wroe | Christian Israelite Churchin perustaja laski tuhatvuotisen valtakunnan alkavan tänä vuonna. |  |
| 1873 | Jonas Wendell | Wendell julkaisi 1870 teoksen The Present Truth, or Meat in Due Season, jossa hän päätteli Jeesuksen toisen tulemisen tapahtuvan vuonna 1873. |  |
| 1874 | Raamatuntutkijat | Ensimmäinen Charles Taze Russellin aloittaman Raamatuntutkijat-liikkeen ensimmäinen, toteutumaton maailmanlopun ennustus. |  |
| 1874 | Seitsemännen päivän adventistit | Vastaperustetut Seitsemännen päivän adventistit ennustivat Jeesuksen toisen tulemisen tälle vuodelle. |  |
| 1878 | Raamatuntutkijat | Toinen Raamatuntutkijat-liikkeen toteutumaton maailmanlopun ennustus. |  |
| 1881 | Äiti Shipton | 1400-luvun profeetan siteerattiin vuonna 1862 julkaistussa kirjassa sanoneen maailman loppuvan 1881. Vuonna 1873 se todistettiin väärennökseksi. Tämä ei kuitenkaan estänyt joitakin ihmisiä odottamasta maailmanloppua. |  |
| 1881 | Raamatuntutkijat | Kolmas Raamatuntutkijat-liikkeen toteutumaton maailmanlopun ennustus. |  |
| 1890 | Wovoka | Aavetanssi-liikkeen perustaja ennusti 1889 tuhatvuotisen valtakunnan ilmaantuvan vuonna 1890. |  |
| 1890–1891 | Joseph Smith | Myöhempien aikojen pyhien liikkeen perustaja ennusti Jeesuksen toisen tulemisen tapahtuvan joko vuonna 1890 tai 1891. |  |
| 1892–1911 | Charles Piazzi Smyth | Pyramidologi Smyth päätteli Gizan suuren pyramidin mittausten perusteella toisen tulemisen tapahtuvan vuosien 1892 ja 1911 välillä. |  |
| 1899 | C. A. L. Totten | Ennusti vuoden 1899 olevan mahdollinen ajankohta maailmanlopulle. |  |
| 1901 | Katolis-apostolinen kirkko | Vuonna 1831 perustettu kirkko väitti Jeesuksen palaavan, kun viimeinen kirkon kahdestatoista perustajajäsenestä kuolisi. Viimeinen jäsen kuoli 1901. |  |
| 1908 | Raamatuntutkijat | Neljäs Raamatuntutkijat-liikkeen toteutumaton maailmanlopun ennustus. |  |
| 1910 | Camille Flammarion | Ennusti Halleyn komeetan vuoden 1910 ilmestymisen tuhoavan kaiken elämän Maasta, mutta ei itse planeettaa. |  |
| 1914 | Raamatuntutkijat | Yksi Raamatuntutkijat-liikkeen maailmanlopun ennustuksista. Maailmanloppu alkoi lokakuussa 1874 ja viimeinen taistelu käytiin lokakuussa 1914. |  |
| 1915 | John Chilembwe | Baptistiopettaja ja kapinajohtaja Njassamaasta ennusti tuhatvuotisen valtakunnan alkavan tänä vuonna. |  |
| 1916 | Raamatuntutkijat | Ensimmäinen maailmansota keskeytyisi Harmageddoniin ja "pyhien" ylöstempaukseen. |  |
| 1918 | Raamatuntutkijat | Jälleen yksi Raamatuntutkijat-liikkeen maailmanlopun ennustus. |  |
| 1920 | Raamatuntutkijat | Vuonna 1918 kristillisyys uppoaisi järjestelmänä unohdukseen ja sen korvaisivat vallankumoukselliset hallitukset. Jumala "tuhoaisi kirkot ja sen jäsenet miljoonittain." Kirkon jäsenet "tuhoutuisivat sodan, vallankumouksen ja anarkian miekkaan." Kuolleet makaisivat hautaamattomina. Vuonna 1920 kaikki maalliset hallitukset katoaisivat maailmanlaajuisen anarkian vallitessa. |  |
| 1925 | Joseph Franklin Rutherford, Raamatuntutkijat | Rutherfordin mukaan Jumalan valtakunnan piti saapua voimassaan vuonna 1925. |  |
| 13. helmikuuta 1925 | Margaret Rowen | Seitsemännen päivän adventisti Margaret Rowenin mukaan enkeli Gabriel ilmestyi hänelle ja kertoi maailman loppuvan tänä päivänä keskiyöllä. |  |
| Syyskuu 1935 | Wilbur Glenn Voliva | Evankelista Voliva ilmoitti maailman katoavan syyskuussa 1935. |  |
| 1936 | Herbert W. Armstrong | Worldwide Church of Godin perustaja kertoi kirkkonsa jäsenille ylöstempauksen tapahtuvan vuonna 1936, ja että vain he pelastuisivat. Ennustuksen epäonnistuttua hän muutti päivämäärää kolmeen kertaan. |  |
| 1941 | Jehovan todistajat | Raamatuntutkijat-liikkeestä eronneiden Jehovan todistajien ennustus maailmanlopusta. |  |
| 1943 | Herbert W. Armstrong | Ensimmäinen Armstrongin kolmesta korjatusta maailmanlopun ajankohdasta hänen 1936 ennustuksensa jäätyä toteutumatta. |  |
| 1947 | John Ballou Newbrough | Oahspe: A New Bible-teoksen kirjoittaja ennaltanäki kaikkien valtioiden tuhon ja apokalypsin jälkeisen anarkian alun tänä vuonna. |  |
| 21. joulukuuta 1954 | Dorothy Martin | Brotherhood of the Seven Rays -UFO-kultin johtaja väitti maailman tuhoutuvan vuonna 1954 suurissa tulvissa. |  |
| 4. helmikuuta 1962 | Jeane Dixon | Psyykikko Jeane Dixon ennusti planeettojen ryhmittymisen tuovan tuhon maailmaan tänä päivänä. |  |
| 1967 | Jim Jones | Kansan Temppelin perustaja kertoi nähneensä näyn, jonka mukaan ydinvoimaholokausti tapahtuisi vuonna 1967. |  |
| 20. elokuuta 1967 | George Van Tassel | Oman kertomansa mukaan avaruusolento Ashtarin kanssa yhteydessä oleva UFO-profeetta George Van Tassel väitti apokalypsin kolmannen kärsimyksen alkavan 20. elokuuta 1967. Tämän jälkeen Kaakkois-USA tulisi tuhoutumaan Neuvostoliiton ydinasehyökkäyksessä. |  |
| 1969 | Charles Manson | Manson ennusti apokalyptisen rotusodan alkavan 1969 ja määräsi Sharon Taten ja Rosemary LaBiancan murhat tavoitteenaan sen aloittaminen. |  |
| 9. elokuuta 1969 | George Williams | Esikoisten kirkon perustaja ennusti Kristuksen toisen tulemisen tapahtuvan tänä päivänä. |  |
| 1972 | Herbert W. Armstrong | Toinen Armstrongin kolmesta korjatusta maailmanlopun ennustuksesta hänen 1963 ja 1943 ennustustensa jäätyä toteutumatta. |  |
| 11.–21. tammikuuta 1973 | David Berg | Kansainvälisen perheen perustaja ennusti jättiläismäisen tuomiopäivätapahtuman, jota ennustaisi komeetta Kohoutek. |  |
| 1975 | Herbert W. Armstrong | Armstrongin neljäs ja viimeinen maailmanlopun ennustus. |  |
| 1975 | Jehovan todistajat | Jehovan todistajat arvioivat vuonna 1966, että syksyllä 1975 tulisi kuluneeksi 6000 vuotta ihmisen luomisesta ja se olisi sopiva ajankohta Kristuksen tuhatvuotisen valtakauden alulle. Näitä väitteitä toistettiin läpi 1960-luvun lopun ja vuonna 1974 ennustajat vahvistivat, että maailmanloppuun olisi enää lyhyen aikaa. |  |
| 1977 | John Roe | Christian Israelite Churchin perustaja ennusti Harmageddonin tapahtuvan tänä vuonna. |  |
| 1977 | William Marrion Branham | Kristitty pappi ennusti ylöstempauksen tapahtuvan viimeistään vuonna 1977. |  |
| 1981 | Chuck Smith | Calvary Chapel -liikkeen perustaja ennusti vuoden 1948 sukupolven olevan viimeinen sukupolvi, ja että maailma loppuisi vuoteen 1981 mennessä. |  |
| 10. maaliskuuta 1982 | John Gribbin, Stephen Plagemann | Väittivät kirjassaan The Jupiter Effect, että riviin ryhmittyneiden planeettojen yhteenlaskettu painovoima aiheuttaisi maailmanlopun tänä päivänä. |  |
| 21. kesäkuuta 1982 | Benjamin Creme | Creme väitti Jeesuksen toisen tulemisen tapahtuvan kesäkuussa 1982, kun Maitreya julistaisi sen maailmanlaajuisesti televisiossa. |  |
| Loka-marraskuu 1982 | Pat Robertson | Vuoden 1976 loppupuolella Robertson ennusti maailmanlopun saapuvan vuoden 1982 loka- tai marraskuussa. |  |
| 2. lokakuuta 1984 | Jehovan todistajat | Yksi Jehovan todistajien maailmanlopun ennustuksista. |  |
| 1985 | Lester Sumrall | Pappi Sumrall ennusti maailman loppuvan tänä vuonna, ja kirjoitti siitä myös kirjan nimeltään I Predict 1985. |  |
| 1987–1988 | Noah Hutchings | Southwest Radio Church -kirkon johtaja ennusti ylöstempauksen tapahtuvan joko vuonna 1987 tai 1988. |  |
| 29. huhtikuuta 1987 | Leland Jensen | Jensen ennusti Halleyn komeetan osuvan maan kiertoradalle 29. huhtikuuta 1986 ja aiheuttavan suurta tuhoa. |  |
| 17. elokuuta 1987 | José Argüelles | Argüelles väitti Harmageddonin tapahtuvan, ellei 144 000 ihmistä kerääntyisi tänä päivänä tiettyihin maailman paikkoihin harmonian saavuttamiseksi. |  |
| 1988 | Hal Lindsey | Lindsey ehdotti ylöstempauksen tapahtuvan tänä vuonna perustellen, että oli kulunut 40 vuotta (yksi Raamatun sukupolvi), siitä kun Israel saavutti valtion aseman. |  |
| 30. syyskuuta 1989 | Edgar C. Whisenant | Vuoden 1988 ennustuksen jäätyä toteutumatta Whisenant korjasi ennustuksensa tälle päivälle. |  |
| 23. huhtikuuta 1990 | Elizabeth Clare Prophet | Profeetta ennusti ydinsodan alkavan tänä päivänä ja maailman loppuvan 12 vuotta myöhemmin. Tämän seurauksena hänen seuraajansa ryhtyivät varastoimaan varusteita ja aseita. Myöhemmin kun kävi ilmi, etteivät ennustukset toteutuneet, diagnosoitiin hänelle epilepsia ja Alzheimerin tauti. |  |
| 1991 | Louis Farrakhan | Nation of Islamin johtaja julisti Persianlahden sodan olevan Harmageddon eli viimeinen sota. |  |
| 28. syyskuuta 1992 | Rollen Stewart | Tämä uudestisyntynyt kristitty ennusti ylöstempauksen tapahtuvan tänä päivänä. |  |
| 28. lokakuuta 1992 | Lee Jang Rim | Soulissa toimineen Dami Missionin johtaja ennusti ylöstempauksen tapahtuvan tänä päivänä. Etelä-Korean viranomaiset tekivät huolellisia ennakkotoimenpiteitä joukkoitsemurhaa vastaan asettaen 1 500 mellakkapoliisia valvomaan noin tuhatta Rimin seuraajaa, jotka olivat kokoontuneet ryhmän päämajaan odottamaan tempausta. Heidän vaivannäkönsä onnistui, vaikka neljä ryhmän jäsentä olikin tehnyt itsemurhan edeltäneiden päivien aikana. |  |
| 1993 | David Berg | Berg ennusti Vihan ja ahdistuksen ajan alkavan vuonna 1989 ja toisen tulemisen tapahtuvan 1993. |  |
| 2. toukokuuta 1994 | Neal Chase | Bahá'í-lahkon johtaja ennusti New Yorkin tuhoutuvan ydinpommin seurauksena 23. maaliskuuta 1994 ja Harmageddonin tapahtuvan 40 päivää myöhemmin. |  |
| Syys-lokakuu 1994 | Harold Camping | Camping ennusti ylöstempauksen tapahtuvan 6. syyskuuta 1994. Kun ennustus ei käynyt toteen, hän korjasi päivämääräksi 29. syyskuuta ja lopulta 2. lokakuuta. |  |
| 31. maaliskuuta 1995 | Harold Camping | Campingin neljäs ennustus maailmanlopulle. |  |
| 17. joulukuuta 1996 | Sheldon Nidle | Psyykikko Sheldon Nidle ennusti maailman loppuvan tänä päivänä miljoonien avaruusalusten saapuessa. |  |
| 26. maaliskuuta 1997 | Marshall Applewhite | Heaven's Gate -kultin johtaja väitti avaruusaluksen seuraavan Hale-Bopp komeettaa ja esitti itsemurhan olevan ainoa tapa evakuoida Maa niin, että kultin jäsenten sielut voisivat nousta väitetyn aluksen kyytiin ja päästä tätä kautta ihmistä korkeammalle olemassaolon tasolle. Applewhite ja 38 hänen seuraajaansa suorittivat joukkoitsemurhan. |  |
| 23. lokakuuta 1997 | James Ussher | 1600-luvun irlantilainen arkkipiispa ennusti 6000 vuotta luomisesta tulevan täyteen tänä päivänä ja näin ollen maailma loppuisi. |  |
| 1999 | Seitsemännen päivän adventistit | Jotkin Seitsemännen päivän adventistien kirjoitukset ennustavat maailmanlopun tälle päivälle. |  |
| 1999 | Charles Berlitz | Kielitieteilijä Berlitz ennusti maailman loppuvan tänä vuonna. Hän ei ennustanut, kuinka loppu tapahtuisi, mutta kertoi, että se voi sisältää ydintuhoa, asteroidin törmäyksen, napojen muuttumisen tai muita maan muutoksia. |  |
| Heinäkuu 1999 | Nostradamus | Nostradamuksen ansioksi laskettava ennustus, jonka mukaan "kauhun kuningas" saapuu taivaalta "1999 ja seitsemän kuukautta" johti pelkoihin maailmanlopusta. |  |
| 19. elokuuta 1999 | The Amazing Criswell | Vääristä ennustuksistaan tunnettu psyykikko ennusti maailman loppuvan tänä päivänä. |  |
| 'Ennen vuotta' 2000 | Hal Lindsey | 1980-luvun ennustuksensa jäätyä toteutumatta Lindsay julkaisi vuonna 1994 kirjan Planet Earth 2000 A.D., jossa hän väitti, ettei kristittyjen tulisi suunnitella olevansa maapallolla enää vuonna 2000. |  |
| 'Ennen vuotta' 2000 | James Gordon Lindsay | Saarnaaja ennusti suuren ahdistuksen alkavan ennen vuotta 2000. |  |
| 'Ennen vuotta' 2000 | Texe Marrs | Salaliittoteoreetikko väitti, että viimeiset päivät saisivat päätöksen vuoteen 2000 mennessä. |  |
| 'Ennen vuotta' 2000 | Timothy Dwight IV | Yalen yliopiston rehtori ennaltanäki tuhatvuotisen valtakunnan alkavan vuonna 2000. |  |
| 'Ennen vuotta' 2000 | Jehovan todistajat | Jehovan todistajat ilmoittivat vuonna 1984, että maailma loppuisi ennen 1900-luvun loppua. |  |
| n. 2000 | Peter Olivi | 1200-luvun teologi kirjoitti Antikristuksen nousevan valtaan vuosien 1300 ja 1340 välillä ja tuomiopäivän koittavan vuoden 2000 aikoihin. |  |
| 2000 | Mormonit | Mormonien kirjoitusten, kuten Watch and Be Ready: Preparing for the Second Coming of the Lord, mukaan Kristuksen tuhatvuotisen valtakunnan alku olisi vuonna 2000. Uusi Jerusalem laskeutuisi taivaista asettuen Missourin Independenceen. |  |
| 2000 | Helena Blavatsky | Teosofian perustaja ennaltanäki maailmanlopun tapahtuvan tänä vuonna. |  |
| 2000 | Isaac Newton | Newton ennusti kirjassaan Observations upon the Prophecies of Daniel, and the Apocalypse of St. John. Kristuksen tuhatvuotisen valtakunnan alkavan vuonna 2000. |  |
| 2000 | Ruth Montgomery | Itsejulistautunut kristitty psyykikko ennusti Maan akselin siirtyvän ja Antikristuksen paljastavan itsensä tänä vuonna. |  |
| 2000 | Edgar Cayce | Psyykikko Cayce ennusti toisen tulemisen ilmenevän tänä vuonna. |  |
| 2000 | Sun Myung Moon | Yhdistymiskirkon perustaja ennusti Taivaiden valtakunnan tulevan tänä vuonna. |  |
| 2000 | Ed Dobson | Pastori Dobson ennusti maailmanlopun tulevan kirjassaan The End: Why Jesus Could Return by A.D. 2000. |  |
| 2000 | Lester Sumrall | Pappi Sumrall ennusti maailman lopun kirjassaan I Predict 2000. |  |
| 2000 | Jonathan Edwards | 1700-luvun saarnaaja ennusti Kristuksen tuhatvuotisen valtakunnan alkavan tänä vuonna. |  |
| 1. tammikuuta 2000 | Useat | Ennustusten mukaan Y2K-tietokonevirhe kaataisi useita tietokoneita ja aiheuttaisi virhetoimintoja, joista seuraisi maailmanlaajuinen katastrofi, kun yhteiskunta lakkaisi toimimasta. | Y2K |
| 1. tammikuuta 2000 | Credonia Mwerinde, Joseph Kibweteere | Arviolta 778 seuraajaa kuoli ugandalaisen uskonnollisen liikkeen tuhoutuessa tulessa ja useissa myrkytyksissä ja tapoissa, jotka olivat joko joukkoitsemurha tai ryhmän johtajien järjestämä joukkomurha heidän maailmanlopun ennustuksensa jäätyä toteutumatta. |  |
| 1. tammikuuta 2000 | Jerry Falwell | Falwell ennaltanäki Jumalan vuodattavan tuomionsa maailmaan tänä päivänä. |  |
| 1. tammikuuta 2000 | Tim LaHaye, Jerry B. Jenkins | Kristityt kirjailijat väittivät Y2K-ongelman aiheuttavan maailmanlaajuisen talouskriisin, jota Antikristus käyttäisi hyväkseen noustakseen valtaan. Päivän lähestyessä he kuitenkin muuttivat mielensä. |  |
| 6. huhtikuuta 2000 | James Harmston | Toden ja elävän myöhempien aikojen Jeesuksen Kristuksen kirkon johtaja ennusti Kristuksen toisen tulemisen tapahtuvan tänä päivänä. |  |
| 5. toukokuuta 2000 | Nuwaubian Nation | Liike väitti planeettojen ryhmittymisen aiheuttavan tähtien holokaustin vetäen planeetat aurinkoa kohti. |  |
| 9. lokakuuta 2000 | Grant Jeffrey | Raamatun opettaja Jeffrey piti tätä päivää todennäköisenä viimeisten päivien loppuna. |  |
| 2001 | Tynetta Muhammad | Nation of Islamin kolumnisti ennusti maailman loppuvan tänä päivänä. |  |
| Toukokuu 2003 | Nancy Lieder | Lieder ennusti alun perin Nibirun törmäyksen toukokuulle 2003. Hänen verkkosivunsa mukaan Zeta Reticuli -tähtijärjestelmän avaruusolennot kertoivat hänelle aivoimplantin kautta lähetetyissä viesteissä planeetasta, joka saapuisi aurinkokuntaamme ja aiheuttaisi Maan napojen vaihtumisen tuhoten samalla ihmiskunnan. |  |
| 29. marraskuuta 2003 | Korkein totuus | Japanilainen kultti ennusti maailman loppuvan ydinsodassa 30. lokakuuta ja 29. marraskuuta välisenä aikana vuonna 2003. |  |
| 29. huhtikuuta 2007 | Pat Robertson | Vuonna 1990 julkaistussa kirjassaan The New Millennium Robertson ehdottaa tämän olevan se päivä jolloin Maa tuhoutuu. |  |
| 30. syyskuuta 2008 | Ronald Weinland | Ilmoitti Jeesuksen Kristuksen palaavan ja maailman loppuvan tänä päivänä. |  |
| 2010 | Hermetic Order of the Golden Dawn | Okkulttinen järjestö ennusti maailman loppuvan tänä päivänä. |  |
| 21. toukokuuta 2011 | Harold Camping | Ennusti ylöstempauksen ja tuhoisan maanjäristyksen tapahtuvan 21. toukokuuta 2011. Jumala ottaisi silloin noin 3 % maailman väestöstä taivaaseen, ja maailmanloppu toteutuisi viisi kuukautta myöhemmin 21. lokakuuta. |  |
| Elo-lokakuu 2011 | Useat | Komeetta Eleninin lähes suoraan Maan ja auringon välistä kulkevan reitin pelättiin aiheuttavan häiriötä maankuoressa, mistä seuraisi huomattavia maanjäristyksiä ja vuorovesiaaltoja. Toiset ennustivat Eleninin iskeytyvän Maahan 16. lokakuuta. Tieteilijät ovat huomauttaneet, ettei mikään tästä ole mahdollista. |  |
| 21. lokakuuta 2011 | Harold Camping | Edellisenkin ennustuksensa jäätyä toteutumatta Camping korjasi ennustustaan sanomalla 21. toukokuuta olleen vain "henkinen tuomiopäivä" ja että sekä fyysinen tempaus että maailmanloppu tapahtuisivat 21. lokakuuta 2011. |  |
| 20.–23. joulukuuta 2012 (erityisesti 21. joulukuuta) | Useat | Monia skenaarioita maailman loppumisesta mukaan lukien galaktinen ryhmittyminen, geomagneettinen täyskäännös, Nibirun tai jonkin muun taivaankappaleen törmäys Maahan, avaruusolentojen hyökkäys, Maan tuhoutuminen jättiläismäisessä supernovassa ja kuun räjähtäminen. |  |